text: [{"text_idx": "#000000", "text": "\u12a0\u121b\u122d\u129b\u1275\u130d\u122d\u129bEnglish"}, {"text_idx": "#000003", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000005", "text": "Dandeettiin itti fayyadama miidiyaa (Media literacy) dandeettii odeeffannoo argachuu, xiinxaluu, akkasumas qabiyyeewwan miidiyaa uumuuti."}, {"text_idx": "#000006", "text": "Miidiyaa yemmuu jennus miidiyaalee idilee kunneen akka televiziyoona, raadiyoo, gaazexaa akkasumas miidiyaalee hawasaa kunneen akka Feesbuukii, Tiwiitara (X), Telegiraama fi kunneen biroo ofkeessatti qabata."}, {"text_idx": "#000007", "text": "Dandeettiin itti fayyadama miidiyaa dhiibaa odeeffannoowwan miidiyaalee garagaraa irratti qoodaman jiruu dhuunfaa keenyaa akkasumas kan hawaasa keenyaarratti qaban akka hubannu nu dandeesisa."}, {"text_idx": "#000008", "text": "Kana malees odeeffannoowwan sobaafi dogongoraaf akka hin saaxilamnees nu garagaara."}, {"text_idx": "#000010", "text": "Kana malees gadi aanaa ta\u2019uun dandeettii itti fayyadama miidiyaa, haasaawwan jibbiinsaa gama miidiyaalee hawaasummaatiin tamsa\u2019an akka baay\u2019atan taasiseera."}, {"text_idx": "#000012", "text": "Biyyi gama kanaan milkaa\u2019ina guddaa qabdufi akka fakkeenyaatti eeramtu immoo Finlaandi."}, {"text_idx": "#000016", "text": "Kana malees dhugummaa odeeffannoo agarre yookiin dhageenye mirkaneeffachuun dabalataan hojimaata miidiyaa hubachuufis nu gargaara."}, {"text_idx": "#000018", "text": "Odeeffannoo argachuu (access): dandeettii namni tokko odeeffannoo gama miidiyaatiin argachuuf qabu agarsiisa. Kunis miidiyaalee akka televiziyoona, raadiyoo, gaazexaa, kitaaba fi gama intarneetaan miidiyaalee hawaasaa akkaumas moosaajiiwwan garagaraa irraa ta\u2019uu danda\u2019a."}, {"text_idx": "#000019", "text": "Xiinxaluu (analyze): kun immoo dandeettii odeeffannoowwan gama miidiyaaleetiin tamsa\u2019an xiinxaluu ofkeessatti qabata. Kunis kaayyoo odeeffannoon tokko itti qoodame ykn tamsa\u2019e akkasumas dhiibbaa inni uumuu malu hubachuu jechuudha. Dandeettiin kun loogiiwwan odeeffannoo qoodame keessa jiran hubachuuf nu gargaara."}, {"text_idx": "#000020", "text": "Madaaluu (evaluate): kun immoo dandeettii qulqullina, amanamummaa fi barbaachisummaa odeeffannoo qoodame tokkoo madaaluuti. Dandeettiin kun odeeffannoowwan sobaa adda baafachuu danda\u2019uu ofkeessatti qabata."}, {"text_idx": "#000022", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000023", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000029", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]